สวัสดีค่ะ หนูอายุ19ปีนี้อายุ20 เรียนอยู่ปี2 หนูรู้สึกเหนื่อยท้อแท้กับการเรียนแล้วก็ชีวิต พยายามทำให้เีเหมือนคนอื่นแต่พอผลลัพธ์ที่ออกมามันก็น่าผิดหวังบ่อยๆมาก หนูไม่รู้จะต้องทำยังไง ในทุกๆเช้าหนูไม่อยากจะตื่นขึ้นมาเลยอยากหลับไปตลอด ไม่อยากตื่นมาพบเจอเรื่องในทุกๆวันไม่อยากรับรู้อะไรแล้ว หนูควรจะทำยังไงดีคะ
สวัสดีค่ะ อาการเหนื่อยท้อแท้กับปัญหาต่างๆในชีวิตนั้นเกิดขึ้นได้กับทุกคนค่ะแต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าหากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น